open-index/open-wikipedia-markdown huggingface dataset:
Lars Alldén

**Lars Alldén** (født 1944) er en norsk sosiolog, forfatter og forlagsmann, tidligere politiker og pressemann.  

Alldén er født i Sverige av norsk flyktningefar og svensk mor og vokste opp på Mysen og i Oslo. I 1964 var han første leder av Operasjon Dagsverk i Norge i 1964 og var i 1967 en av stifterne av Fellesrådet for det sørlige Afrika. Høsten 1969 var han formann i Det Norske Studentersamfund som SUFs kandidat. Han var sentralstyremedlem i Sosialistisk Folkeparti (SF) 1969-1975 og hovedstyremedlem i SV til 1977. I 1969-1971 var han ansvarlig redaktør for ukeavisen *[[Orientering (avis)|Orientering]]*.

I 1980 ble han magister (mag.art.) i sosiologi og var forskningsstipendiat ved Universitetet i Oslo (UiO) til 1985.    Fra 1985 til 1999 arbeidet han som forlagsredaktør og som sjefsredaktør i Universitetsforlaget, før han i 2000 ble rettighetsansvarlig i H. Aschehoug & Co.

Alldén har vært medlem av litterært utvalg i Kulturrådet og hatt tillitsverv i Norsk faglitterært forfatter- og oversetterforening. Han har forfattet, redigert og oversatt fagbøker om politiske, sosiale og historiske spørsmål.

## Bibliografi
* 
* *Det norske samfunn* ISBN 82-05-16652-8
* 
* 

## Referanser
Det tidlige Shuriket

**Det tidlige Shu-riket** (kinesisk: 前蜀, pinyin: *Qiánshú*) i Kina var en statsdannelse i den kaotiske perioden etter Tang-dynastiets sammenbrudd i 907 og før Song-dynastiet oppstod. Det var et av De fem dynastier og ti kongedømmer. Riket ble grunnlagt av militærguvernøren Wang Jian; hans hovedstad lå i Chengdu i det som i dag er provinsen Sichuan.

I 925 ble riket erobret av Det senere Tang-dynasti, av styrker anført av Li Cunxu. Senere falt området under Meng Zixiangs kontroll, og ble til det senere Shu-riket.

## Litteratur
*  Frederick W. Mote: *Imperial China 900–1800.* Harvard University Press, Cambridge (Mass.) 1999, ISBN 0-674-44515-5.
Kanarihund

**Kanarihund** er et begrep som refererer til mer enn én hunderase

* Dogo canario, en storvokst molosser fra Kanariøyene
* Podenco canario, en podenco fra Kanariøyene
Hovedtariffavtalen i staten

**Hovedtariffavtalen i staten** er den sentrale avtalen som regulerer lønns- og arbeidsvilkår for tilsatte i staten i Norge.

Avtalen er inngått mellom staten ved Fornyings- og administrasjonsdepartementet som arbeidsgiverpart og LO Stat, YS Stat, Akademikerne og Unio som arbeidstakerparter.

Avtalen blir reforhandlet hvert annet år i hovedtariffoppgjørene, og arbeidstakerne har da streikerett ved uenighet om avtalens innhold. I de årene hvor partene ikke forhandler om avtalen blir det gjennomført justeringer av de økonomiske delene av avtalen.

Ved hovedtariffoppgjøret i 2008 ble avtalens del om pensjon og da spesielt avtalefestet pensjon utsatt til mellomoppgjøret i 2009, og arbeidstakerne ble gitt streikerett også ved dette oppgjøret.

## Eksterne lenker

* Hovedtariffavtalen i staten 1. mai 2010 — 30. april 2012 (se også selve avtalen i PDF)
* Lønninger for arbeidstakere i staten gjeldende fra 1. mai 2011
Yonglingmausoleet i Sichuan

:*Det er også et annet og mer kjent [[Yonglingmausoleet|Yongling-mausoleum]] i provinsen [[Liaoning]].*
**Yongling-mausoleet i Sichuan** er et kinesisk keiserlig mausoleum fra De fem dynastiers tid i Kina. Det ligger nær Sandong-bruen utenfor Chengdus vestlige byport. Arkeologiske utgravninger foretatt i 1942 avdekket at det dreier seg om mausoleet til keiser Wang Jian fra staten Shu.
Wang Jian (keiser)

**Wang Jian** (kinesisk: 王建), også kjent under sitt posthume navn **Gaozu** (født 847 i Kina, død 918) var den grunnleggende keiser av Det tidlige Shuriket som oppstod etter Tang-dynastiets sammenbrudd i  907. Han var også kjent under navnet **Guangtu** 光圖.

Wang Jian ble utnevnt til militærguvernør (*[[jiedushi]]*) for det vestlige Sichuan i 891 av Tang-hoffet. I løpet av de nesten femten årene utvidet han sitt maktområde slik at det ikke bare tok inn det øvrige Sichuan, men også deler av de omliggende provinser. Da Tang-dynastiet gikk under i 907, utropte han seg til keiser over det som han kalte Shu-riket.

Under Wang Jian omfattet dette rike det meste av det som i dag er Sichuan, de sørlige deler av Gansu og Shaanxi, det vestlige Hebei, og hele Chongqingområdet.

Wang Jian døde i 918 og ble etterfulgt av sin sønn Wang Yan. Han var imidlertid heller inkompetent, og riket ble absorbert av det senere Tang-dynasti i 924.

## Referanser


## Kilder
*
Yrkje

**Yrkje** er ei bygd ved fylkesvei 515 og Yrkjefjorden i Tysvær kommune i Rogaland. Bygda har ca. 115 innbyggere i det som tidligere var Yrkje skolekrets, som innbefatter Yrkje, Lindanger og Stølsvik. Yrkje lå før kommunesammenslåingen i 1964 i daværende Søre Skjold kommune.

## Historie og virksomheter
Yrkje er rikt på fornminner og flintstein. 

Tidligste omskrevne bosetning er fra ca. 1500 e.kr., men det er funnet flintredskaper som tyder på langt tidligere bosetning.  
Folk rundt fjorden har i alle tider basert livsoppholdet på fiske, jakt og jordbruk. På 1600-tallet var tømmerhandel med skottene en viktig inntektskilde, herav navnet «Skåtavik», «Skottevik». Yrkje fikk elektrisk strøm i 1957 og asfaltert veiforbindelse til Haugesund rundt midten av 1970-tallet.

Tidligere var det også anløp av rutegående båt fra Stavanger, butikk, skole, bakeri og postkontor i Yrkje, postadressen var dengang 5565 Yrkje. Idag tilhører Yrkje postnummer 5567 og poststedet er Skjoldastraumen. 

I 1986 begynte Aker og Norwegian Contractors (NC) utbygging av bofasiliteter til arbeidere ved Troll, Draugen og Gullfaks C plattformene som også er bygget i Yrkjefjorden. Dette anlegget innbefattet 54 mål, nå i 2008 er det nesten ingen spor etter anlegget på grunn av skogvokst. 

Nå er det fiskeoppdrett, fiskemottak og fiskerøkeri igjen i bygda.

De fleste eldre hus er nå blitt hytter, og man ser en markant minking i antall innbyggere som følge av kommunens sentraliseringspolitikk. 
I 2008 fikk bygda fibertilkobling til internett.

## Navn
Eneste godkjent skrivemåte ifølge  Statens kartverk er Yrke, men innbyggerne sier og skriver Yrkje. Tidligere skrivemåter har vært bl.a. Ørcke. Navnet utspringer fra elva Yrkjeselva (løper ut fra Yrkjesvatnet), som i tidligere tider het Ork, og derav Orkesfjorden. Et annen forklaring er at det er fjorden i seg selv som het Orkesfjorden og at dette betydde en "strevsom fjord".
Tiago Monteiro

**Tiago Vagaroso da Costa Monteiro** (født 24. juli 1976 i Porto) er en portugisisk racerfører som kjørte i Formel 1 for Jordan, Midland F1 og Spyker F1. Disse teamene var egentlig det samme teamet, som to ganger i løpet av hans karriere ble kjøpt opp og navnet endret. I sitt første år i Formel 1 (2005) satte han rekord for flest fullførte løp i en sesong (18), og fikk en tredjeplass i det svært kontroversielle USAs Grand Prix 2005.

Han kjører nå WTCC med SEAT-teamet.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser


## Eksterne lenker
*
Emperial Live Ceremony (album)

***Emperial Live Ceremony*** (utgitt 2000) er et konsertalbum til det norske black metal bandet Emperor. Albumet ble spilt in på LA2 i London. Albumet ble gjenutgitt med et annet plateomslag og med bonuslåter.

## Sporliste
# «Curse You All Men» (5:43)
# «Thus Spake The Nightspirit» (4:25)
# «I Am the Black Wizards» (5:34)
# «An Elegy Of Icaros» (6:11)
# «With Strength I Burn» (7:48)
# «Sworn» (4:31)
# «Night Of The Graveless Souls» (3:10)
# «Inno A Satana» (5:07) 
# «Ye Entrancemperium» (6:09) 

## Artister
*Ihsahn &ndash; vokal, gitar
*Samoth &ndash; gitar
*Trym Torson &ndash; trommer 
*Tyr &ndash; bass
*Charmand Grimloch &ndash; keyboard

## Kilder
*Emperial Live Ceremony hos Encyclopaedia Metallum

## Eksterne lenker
*
Farris Bad hotell

**Farris Bad** er et spahotell på Batteritomta i Larvik. Byggestart var i mai 2007, mens åpningen fant sted 5. mars 2009. Hotellanlegget har vært omstridt, og det tok nesten 20 år fra Mille-Marie Treschow lanserte idéen til bygget var realisert. Underveis ble byggingen blant annet stoppet av Miljøverndepartementet. Farris Bad ble tegnet av arkitekt Halvorsen & Reine og landskapsarkitekt Gullik Gulliksen AS.

Totalarealet er på 14&nbsp;500 kvadratmeter. Hotellet har 176 rom, 10 suiter, samt 40 sparom. Spaanleggene utgjør om lag 2&nbsp;100 kvadratmeter av hotellet. Hotellet er i fire etasjer med fire fløyer, hvorav to, den nordre og østre, hviler på fast grunn. Den søndre og østre fløyen står på søyler og vil «sveve» over stranden, som vil bli tilgjengelig for publikum.

Hotellet ga 100 nye arbeidsplasser i Larvik.

Det er Treschow-Fritzøe og Canica AS som sto for byggingen av hotellet, mens Choice Hotels Scandinavia skulle leie og drive. Hotellet var det første som ikke skulle inkluderes i kjedens ordinære merkevarer, men markedsføres som et selvstendig produkt. Byggekostnadene ble stipulert til 350 millioner kroner. I 2019 solgte Canica anlegget til Norwegian Hospitality Group.

Farris Bad er også navnet på en den eldre herskapsboligen Nedre Nanset, hvor det tidligere var badehotell. Senere var det sete for de kommunale kontorene til Hedrum kommune og for Bøkeskogen Kultursenter. Larvik kulturskole holdt til i denne bygningen til 2008.


Skipsvrak.JPG|Skipsvrak dukket opp på hotelltomta under byggearbeidene 2007
Batteristranda3.jpg|Farris Bad sett fra Batteristranda 2008 
Farris Bad uteområde2.jpg|
Farris Bad uteområde.jpg|Uteområdet er tegnet av landskapsarkitekt Gullik Gulliksen AS.


## Referanser


## Eksterne lenker
Hotellets hjemmeside
Prometheus – The Discipline of Fire & Demise

***Prometheus - The Discipline of Fire & Demise*** (utgitt 2001) er det fjerde studioalbumet til det norske black metal bandet Emperor. Albumet ble nominert til Spellemannprisen i kategorien «beste metal-album» i 2001.

## Sporliste
# «The Eruption» (6:28) 
# «Depraved» (6:33) 
# «Empty» (4:16) 
# «The Prophet» (5:41)
# «The Tongue of Fire» (7:10)
# «In the Wordless Chamber» (5:13)
# «Grey» (5:05) 
# «He Who Sought the Fire» (5:29) 
# «Thorns on My Grave» (5:56) 

## Artister
*Ihsahn &ndash; vokal, gitar, synthesizerser, bass, programmering
*Samoth &ndash; gitar
*Trym &ndash; trommer, slagverkinstrumenter

### Andre
*Thorb Jorn Akkerhaugen &ndash; miksing
*Ihsahn &ndash; arranger, produsent
*Tom Kvålsvoll &ndash; mastering

## Referanser


## Kilder
*Prometheus - The Discipline of Fire & Demise hos Encyclopaedia Metallum

## Eksterne lenker
*
Nannacara quadrispinae

***Nannacara quadrispinae*** er en art i gruppen ciklider. 
Det er en liten fisk som lever i ferskvann. Den finnes i Orinoco-deltaet i Venezuela.

Den er trolig nært beslektet med *[[Nannacara anomala]]*, da den bare har 14 finnestråler i halefinnen, mot normalt 16.
Den har vanligvis fire pigger på gattfinnen, noe man ikke ser hos andre *[[Nannacara]]*-arter.

Før den ble vitenskapelig beskrevet, gikk den i akvariehandelen under navnet ***Nannacara sp. Venezuela***.

## Eksterne lenker
* 
* 
*  New species - ''Nannacara quadrispinae'' - Practical Fishkeeping
Nannacara taenia

***Nannacara taenia*** er en art i gruppen ciklider. 
Det er en liten fisk som lever i ferskvann i nærheten av Belém i Pará i Brasil.
Den er en av de minste *[[Nannacara]]*-artene og blir opptil 5 cm lang.

## Eksterne lenker
* 
*
Scattered Ashes: A Decade Of Emperial Wrath

***Scattered Ashes: A Decade Of Emperial Wrath*** (utgitt 2003) er det tredje samlealbumet til det norske black metal bandet Emperor. Plateomslaget benytter et bilde av Gustave Doré. Albumet inneholder to låter (spor 11 og 12) fra EP-en *[[As the Shadows Rise]]*.

## Sporliste
### Disk 1
# «Curse You All Men!» (4:41)
# «The Tongue of Fire» (7:11) 
# «The Majesty of the Nightsky» (4:48) 
# «Cosmic Keys to My Creations and Times» (6:21)
# «Wrath of the Tyrant» (4:13) 
# «The Loss and Curse of Reverence» (6:10) 
# «An Elegy of Icaros» (6:39) 
# «I Am the Black Wizards» (6:01) 
# «Thus Spake the Nightspirit» (Live) (4:20) 
# «Ye Entrancemperium» (5:14)  
# «In the Wordless Chamber» (5:13)  
# «With Strength I Burn» (8:13) 
# «Inno a Satana» (4:51) 
### Disk 2
# «A Fine Day to Die» (Bathory cover) (8:26)
# «Ærie Descent» (Thorns cover) (5:59) 
# «Cromlech» (Darkthrone cover) (4:14) 
# «Gypsy» (Mercyful Fate cover) (2:55)
# «Funeral Fog» (Mayhem cover) (5:12)
# «I Am» (5:06) 
# «Sworn» (Ulver Remix) (5:40)
# «Lord of the Storms» (2:08)
# «My Empire's Doom» (4:31) 
# «Moon Over Kara-Shehr» (Rehearsal) (5:11) 
# «The Ancient Queen» (3:41)
# «Witches Sabbath» (5:57) 
# «In Longing Spirit» (5:56) 
# «Opus a Satana» (4:19) 

## Artister
*Ihsahn &ndash; vokal, gitar, keyboard
*Samoth &ndash; gitar
*Mortiis &ndash; bass
*Faust &ndash; trommer
*Trym Torson &ndash; trommer

## Kilder
*Scattered Ashes: A Decade Of Emperial Wrath hos Encyclopaedia Metallum

## Eksterne lenker
*
Khalid Sheikh Mohammed

**Khalid Sheikh Mohammed** (født 1964) var lenge en sentral person i Al-Qaida, og er antatt å være mannen som planla utførelsen av angrepene mot USA 11. september 2001.  

I 2003 ble Mohammed arrestert i Pakistan og ble holdt på hemmelig sted av CIA frem til 2006, da han ble overført til interneringsleiren i Guantánamo Bay. I fangenskap ble han utsatt for simulert drukning (Eng: Waterboarding) 183 ganger.  

Mohammed er siktet for 2976 drap, terror, flykapring og ødeleggelse av eiendom. Høringene i saken mot Mohammed ble gjenopptatt i september 2021. Han risikerer dødsstraff hvis han blir funnet skyldig.  

Han er onkelen til Ramzi Yousef, som stod bak angrepet på World Trade Center i 1993.

## Noter

## Referanser
Ivanacara bimaculata

***Ivanacara bimaculata*** er en art i gruppen ciklider.
Det er en liten fisk som lever i ferskvann i Sør-Amerika.
Den blir opptil 4,5 cm lang.
Den finnes i Potaro og Essequibo.

I 2006 ble slekten *[[Nannacara]]* delt i to. Artene *Nannacara bimaculata* og *[[Ivanacara adoketa|Nannacara adoketa]]* ble flyttet til en egen slekt, *[[Ivanacara]]*. Disse artene har en del trekk som skiller dem fra andre *Nannacara*-arter.

## Eksterne lenker
* 
*
Mattel

**Mattel, Inc.** er verdens største leketøysfirma etter inntekt. Firmaet ble grunnlagt i 1945 av Harold Matson og Elliot Handler (derav navnet; «matt-el»). Handlers kone, Ruth Handler, ble siden selskapets president og har fått æren for oppfinnelsen av Barbiedukken. Mattel er mest kjent for å produsere Barbie-dukker, Hot Wheels-biler, Monster High-leker, Fisher-Price-leker, Masters of the Universe-figurer og American Girl-dukker. Mattel er også en av de største lisensinnehaverne av Disney, Warner Bros, Nickelodeon og Sesame Street Varemerket Barbie står i dag for mer enn 80 % av Mattels inntekter. En annen dukke fra firmaet er Lady Lovely Locks.

Mattel har hovedkontor i El Segundo, California, og har over 25 000 ansatte over hele verden. Mattel hadde en omsetning på 4,58 milliarder dollar i 2020, noe som gjør det til det nest største leketøysfirmaet i verden etter Hasbro. Mattel har vunnet flere priser for sin innovasjon, kvalitet og samfunnsansvar, blant annet å være rangert som en av de beste arbeidsgiverne for mangfold av Forbes i 2020.

Mattel har også vært involvert i flere medieprosjekter basert på sine leker, som animerte filmer, TV-serier, videospill og live-action-filmer. Noen av de mest populære Mattel-mediefranchisene er Barbie, Monster High, Ever After High, Polly Pocket og Max Steel. Mattel har også samarbeidet med andre selskaper for å lage medieinnhold basert på deres lisensierte leker, som Toy Story, Cars, DC Super Hero Girls og Thomas & Friends.

## Referanser
Tjeldbergodden industrianlegg

**Tjeldbergodden industrianlegg** er et industrianlegg på Tjeldbergodden i Aure kommune på Nordmøre i Møre og Romsdal. Anlegget som ligger ved Trondheimsleia ble offisielt åpnet 5. juni 1997.

## Gassterminal
Statoil har bygd ut mottaksanlegg for naturgass fra Heidrunfeltet. Naturgassen føres i land gjennom transportrøret Haltenpipe. Naturgassen blir blant annet benyttet som råstoff i en metanolfabrikk, en luftgassfabrikk og en LNG-fabrikk. LNG-fabrikken ble nedlagt oktober 2012 og produserte cirka 12&nbsp;000 tonn LNG i året.

## Petrokjemisk industri
Metanolfabrikken på Tjeldbergodden er den største i Europa. Equinor eier 81,5 % av fabrikken mens ConocoPhillips eier det resterende. Metanol blir fremstilt petrokjemisk ved hydrering (tilsetting av vann) til metan fra tørrgass ved damp-metan reforming (SMR):
:CH<sub>4</sub> + H<sub>2</sub>O → CH<sub>3</sub>OH + H<sub>2</sub>

Reinertsen tester et anlegg som renser ut hydrogengass fra syntesegass.

## Gasskraftverk
NVE gav i 2006 konsesjon for bygging av et gasskraftverk på 860 MW på Tjeldbergodden, men Shell og Statoil bestemte seg for ikke å benytte seg av konsesjonen.

Statnett fikk i 2006 konsesjon for bygging av to mobile gasskraftverk for å avhjelpe kraftkrisen i Midt-Norge, ett på Nyhamna og ett på Tjeldbergodden. Det mobile gasskraftverket på Tjeldbergodden sto ferdig i 2008 og er på 150 MW. Det skal bare brukes ved akutt kraftmangel, og kostet 1 047 millioner kroner i 2008. Statnett søkte NVE om å legge ned kraftverket i desember 2016, og tenker at det kan selges for 500 millioner kroner.

## Brannen i 2020
I desember 2020 brøt det ut en brann i et større kompressorbygg, og det var en stund fare for eksplosjon før anlegget ble kjørt ned. Brannen ble meldt kl. 14.40 og var slukket en time senere ved hjelp av industrivernet og kommunalt brannvesen. Anlegget ble evakuert og ingen personer ble skadet. Anlegget på Tjeldbergodden var stengt i over 11 uker etter brannen, før produksjonen startet opp igjen 20. februar 2021.

### Årsak
Petroleumstilsynet la fram sin granskingsrapport av brannen 24. juni 2021, som konkluderte med at årsaken til brannen var turbinhavari som følge av at isoleringen mot dampnettet på mellomtrykksnivå ikke fungerte som tiltenkt i forbindelse med en nødstopp av systemet.

Equinors interne rapport konkluderte med mye av det samme som Petroleumstilsynets rapport.
### Reaksjoner
Bellona uttalte at de så likheter med brannen på Hammerfest LNG i september 2020, og antydet at manglende vedlikehold og kostnadsbesparelser kan ha hatt medvirkende årsaker.

Fagforbundet SAFE sa at mye av det Bellona kommenterte, er ting forbundet har pekt på over lengre tid.

## Se også
*Rørledning
*Petrokjemi
*Petroleumsvirksomhet i Norge

## Referanser


## Eksterne lenker
* Tjeldbergodden Utvikling AS
* Tjeldbergodden-portalen
Samarbeidsorganisasjonen for det sørlige Afrika

**Samarbeidsorganisasjonen for det sørlige Afrika** (engelsk: Southern African Development Community, forkortet SADC) er en organisasjon som fremmer samarbeid om økonomisk utvikling i det sørlige Afrika. Hovedkontoret ligger i Gaborone, Botswana.

Organisasjonen har 15 medlemsland: Angola, Botswana, Lesotho, Den demokratiske republikken Kongo, Madagaskar, Malawi, Mauritius, Mosambik, Namibia, Seychellene, Sør-Afrika, Swaziland, Tanzania, Zambia og Zimbabwe.

Organisasjonen ble opprettet 17. august 1992 som en videreføring av Samarbeidslandene for utviklingsbistand i det sørlige Afrika (Southern African Development Coordination Conference, forkortet SADCC).

## Eksterne lenker
*
Australias Grand Prix 2002

**Australias Grand Prix 2002** var et Formel 1-løp arrangert 1. – 3. mars 2002 på Melbourne Grand Prix Circuit i Australia. Det var det første løpet i Formel 1-sesongen 2002.
¨
Løpet ble vunnet av Ferrari-fører Michael Schumacher, foran Williams-fører Juan Pablo Montoya og McLaren-fører Kimi Räikkönen. 

Den australske debutanten Mark Webber, som kjørte for Minardi, tok også sine første poeng på hjemmebane med en femteplass. Dette var også det første Formel 1-løpet for Toyota, hvor Mika Salo tok lagets første poeng med en sjetteplass, mens Allan McNish debuterte i Formel 1, i likhet med Webber og Jordan-fører Takuma Sato.

## Klassifisering
### Løpet

**Noter til tabellen:**
# Heinz-Harald Frentzen ble diskvalifisert for å kjøre ut av depotet på rødt lys, mens hans lagkamerat Enrique Bernoldi ble diskvalifisert for å ha byttet til lagets reservebil etter oppvarmingsrunden.

## Referanser
Valdez oljeterminal

**Valdez oljeterminal** er en havn som håndterer olje i Valdez i Alaska, i den sørlige enden av Alaska oljerørledning. Den ble kjøpt av British Petroleum i 1969, fra Chugach, for $1. Enkelte innbyggere hevder at dette var en illegal handel. Terminalen var lastested for Exxon Valdez like før Exxon Valdez-forliset.

Det er 18 lagertanker på terminalen, og tre til fire oljetankere går ut fra terminalen hver dag. Siden oljerørledningen ble operasjonell i 1977, har mer enn 15 000 tankere  med råolje gått fra terminalen.
Geir Ståle Frantzen

**Geir Ståle Frantzen** (født 1967) er en norsk forretningsmann.

Frantzen er utdannet siviløkonom fra BI i Oslo.

I 1994 startet han som praktikant ved Vesterålens Hermetikkfabrikk, og ble samme år disponent, senere også eier.

I 1998 ble Frantzen administrerende direktør i Frionor.

I 1999 ble han styreleder for The Arctic Challenge (TAC), og har også vært konserndirektør i Kjell Inge Røkkes selskap Norway Seafoods.

I 2005 ervervet Frantzen seg den britiske avdelingen av Findus frossenmat. I 2009 solgte Frantzen Findus til oppkjøpsfondet Lion Capital.

Han er nå bosatt i Doha i Qatar.

## Referanser
Australias Grand Prix 2004

**Australias Grand Prix 2004** var et Formel 1-løp arrangert 7. mars 2004 på Melbourne Grand Prix Circuit i Australia. Det var det første løpet i Formel 1-sesongen 2004.

## Klassifisering
### Løpet

**Noter til tabellen:**
# Dette var det første Formel 1-løpet for Giorgio Pantano, Gianmaria Bruni og Christian Klien.

## Referanser
Brønshøj-Husum

**Brønshøj-Husum** er en av de ti administrative bydelene i København kommune i Danmark og består av Brønshøj og Husum. Bydelen ligger nordvest i kommunen og dekker et område på 8,73 km²

Bydelene, som i dag har vokst sammen og fremstår som en enhet, har 
 innbyggere pr. 1. januar 2011.
## Referanser
Grove City (Ohio)

**Grove City** er en by i Franklin County, Ohio, USA. Den ble grunnlagt i 1852, og hadde 32 000 innbyggere i 2006. Byen er en forstad til Columbus.

## Referanser


## Eksterne lenker
*
Husum (København)

**Husum** i København er en del av bydelen Brønshøj-Husum i København. Husum var i middelalderen en landsby med hovedgård under biskoppen i Roskilde.

## Referanser
Jørgen Vold Rennemo

**Jørgen Vold Rennemo** (født 7. januar 1989) er en norsk matematiker. I juli 2008 kom han på delt 12.-plass av 535 deltakere under den 49. internasjonale matematikkolympiaden i Madrid. Han klarte fem av seks oppgaver og sikret seg 35 av 42 mulige poeng. Dette holdt til gullmedalje (en tolvtedel av samtlige deltakere får gull i matematikkolympiaden).

Det var fjerde gang Rennemo deltok i konkurransen. De to foregående gangene oppnådde han bronse og sølv.

Rennemo vant Abelkonkurransen i 2005 (sammen med Nina Holden), 2006, 2007 samt 2008, og vant den nordiske matematikkonkurransen i 2006.

Samtidig med å være elev ved Lillehammer videregående skole har Rennemo også fulgt studier ved Universitetet i Oslo. Han fullførte bachelorgraden i matematikk i 2009, og mastergraden i algebraisk geometri i 2010.

Rennemo kommer opprinnelig fra Verdal, men foreldrene flyttet til Lillehammer da han var ett år gammel.

## Referanser


## Eksterne lenker
* Lytt til Norgesglasset 10.03.06 «Genierklært tallsjonglør»
* Lytt til Jørgen Vold Rennemo i Sånn er livet
* «Gull i matte-OL» – artikkel på NRK Hedmark og Oppland
Sunan

:*[[Sunan Yugur|Sunan]] er også et fylke i provinsen [[Gansu]] i [[Folkerepublikken Kina|Kina]].*
**Sunan-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang.

I distriktet ligger Nord-Koreas hovedflyplass, Sunan internasjonale lufthavn.
Rakrang

**Rakrang-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang.
Ryokpo

**Ryŏkp'o-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang.
Sungho

**Sŭngho-guyŏk** var et av nitten distrikter (*guyŏk* eller *gu*) i den nordkoreanske provinsen og byen Pyongyang.

I 2010 ble fylket flyttet til Nord-Hwanghae, trolig for å bedre matvaresituasjonen i Pyongyang.

## Referanser
Sadong

**Sadong-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang. Distriktet er ett av de seks distriktene og fire fylkene som utgjør i Øst-Pyongyang og ligger ved Taedong-elvas østre bredd og utløpet til Nam-elva. Distriktet ligger nord for Ryŏkp'o-guyŏk, øst for Taedonggang-guyŏk og nordøst for Tongdaewon-guyŏk. Distriktet ble opprettet i september 1959.
Sosong

**Sŏsŏng-guyŏk** (eller **Oesong**) er et av nitten distrikter (*guyŏk* eller *gu*) i den nordkoreanske provinsen og byen Pyongyang. Det ligger ved Pothongelva, vest for Moranbong-guyŏk og sør for Hyŏngjesan-guyŏk. Distriktet ble opprettet i januar 1958.
Moranbong

**Moranbong-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang. Det ligger nord for Chung-guyŏk eller sentraldistriktet, og sør for Taesŏng-guyŏk. Distriktet har fått navn etter Moranhøyden. Distriktet ble opprettet i oktober 1960. Deler av denne delen av byen ble utviklet ved hjelp av penger fra den svenske investoren Nalle Knutsson.

I distriktet ligger Triumfbuen og Pyongyang TV-tårn.
Potonggang

**Pot'onggang-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang. Distriktet har fått navn etter Pothongelva. Distriktet ble opprettet i oktober 1960.

I distriktet ligger Ryugyong Hotel. Distriktet er primært et sted med ulike arbeidsplasser og mangler de store severdighetene. I *Ragwon-dong* ligger kontorene og hovedkvarteret til Nord-Koreas forsvarskommisjon.
Pyongchon

**P'yŏngch'ŏn-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang. Distriktet ligger sør for Taedongelva og nord for Pothongelva. Det ligger øst for sentraldistriktet Chung-guyŏk, med jernbanelinja som grense. Distriktet ble opprettet i oktober 1960 av Pyongyangs folkekomité etter mandat fra sentralkomiteen i Koreas arbeiderparti.
Chung (nordkoreansk distrikt)

:*Chung kan også være [[Chung (etternavn)|et koreansk etternavn]]*

**Chung-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang. Distriktet utgjør byens viktige og prioriterte sentraldistrikt som blant annet er senter for landets økonomi.
Tongdaewon

**Tongdaewŏn-guyŏk** er et av nitten distrikter (*guyŏk* eller *gu*) i den nordkoreanske provinsen og byen Pyongyang. Distriktet er ett av de seks distriktene og fire fylkene som utgjør i Øst-Pyongyang. Det ligger øst for Taedong-elva, nord for Sŏn'gyo-guyŏk og sør for Taedonggang-guyŏk og vest for Sadong-guyŏk og Ryŏkp'o-guyŏk. Distriktet ble opprettet i oktober 1960.
Dokk

**Dokk** (fra middelnedertysk *dock*, nederlandsk *dok* eller engelsk *dock*) er en menneskskapt struktur som involverer et lukket område med et bassenglignende anlegg med vann eller sjø nok til at et skip eller flere kan seile inn og ut. Det kan lukkes mot tidevann eller andre vannstandsendringer ved hjelp av solide dokkporter. Verftsdokker kan også tømmes for vann, for at en skal kunne utføre arbeid på skip under vannlinjen. Skiftsverf  benytter seg av en dokk. 

## Ulike typer

Det kan skilles mellom havnedokkanlegg, tørrdokker og flytedokker.

Havnedokkene er ofte store områder for flere skip, som kan ligge i relativ ro i forhold til tidevannsendringer som mange steder er på flere meter. Portene er da åpne to ganger i døgnet, ved høyvann.

Tørrdokkene er utsprengte eller oppmurte kaier med bedding i bunnen. Vannet blir pumpet ut før arbeidet tar til.

Flytedokker er flytende tørrdokker og utstyrt med flytetanker som løfter dokken og skipet, samtidig som vannet pumpes ut. De er ikke i samme grad avhengige av stor plass på land, og brukes ofte som supplement for verft som ligger trangt til. Dokken fylles med vann og senkes til skipet flyter når det skal ut igjen.

## Historie

De tidligste kjente havna var de som ble oppdaget i Wadi al-Jarf, en havn under oldtidens Egypt, tilhørende farao Keops (Kufu), datert fra ca. 2500 f.Kr., som ligger ved Rødehavskysten. Arkeologer oppdaget også ankre og oppbevaringskrukker i nærheten av stedet.

En dokk fra Lothal i India (et av de sørligste stedene i oldtidens Induskulturen) stammer fra rundt 2400 f.Kr. og lå vekk fra hovedstrømmen for å unngå avsetning av silt. Moderne oseanografer har observert at Induskultur må ha hatt stor kunnskap om tidevann for å kunne bygge en slik dokk på den stadig skiftende elvebanen til Sabarmati, samt eksemplarisk hydrografi og maritim ingeniørkunst. Dette er den eldste kjente dokken som er funnet i verden utstyrt for å legge til kai og betjene skip.

Det spekuleres i at ingeniørene i Lothal studerte tidevannsbevegelser og deres effekter på mursteinskonstruksjoner, ettersom veggene er konstruert av ovnsbrente murstein. Denne kunnskapen gjorde det også mulig for dem å velge Lothals beliggenhet i utgangspunktet, ettersom Khambhatbukta har den høyeste tidevannet og skip kan sluses gjennom strømningsflo i elvemunningen. Ingeniørene bygde en trapesformet struktur (en firkant med (minst) to parallelle sider), med nord-sør-armer på gjennomsnittlig 21,8 meter, og øst-vest-armer på 37 meter.

## Referanser


## Eksterne lenker
*
Brønshøj

**Brønshøj** er en del av bydelen Brønshøj-Husum i København, og er bygd opp rundt landsbyen *Brunshoga*. Brønshøj ble innlemmet i Københavns kommune i 1901.

Brønshøj består fortrinnsvis av villastrøk beliggende rundt Brønshøj Torv, Brønshøj Kirke og Rytterskolen, som er fra 1723.

Brønshøj flankeres av Utterslev Mose, Husumvej, Hulgårdsvej og Vestfolden ved Husum og gjennomskjæres av Frederikssundsvej. I Brønshøj-Husum bor vel 40 000 innbyggere (2021).

En del av Bjarne Reuters romaner har handling fra Brønshøj, bl.a. *[[Busters verden]]* og *[[Månen over Bella Bio]]*.

## Referanser
Cichlasoma

* *[[Cichlasoma amazonarum]]*
* *[[Cichlasoma araguaiense]]*
* *[[Cichlasoma bimaculatum]]*
* *[[Cichlasoma dimerus]]*
* *[[Cichlasoma orientale]]*
* *[[Cichlasoma orinocense]]*
* *[[Cichlasoma paranaense]]*
* *[[Cichlasoma portalegrense]]*
* *[[Cichlasoma pusillum]]*
* *[[Cichlasoma santifranciscense]]*
* *[[Cichlasoma taenia]]*
* *[[Cichlasoma tembe]]*

***Cichlasoma*** er en gruppe ciklider.
Den var tidligere svært innholdsrik, med ciklider fra Nord-Amerika (Texas), gjennom hele Mellom-Amerika og deler av Sør-Amerika. 
Iktyologisk omklassifisering og senere deling av gruppen har ført til at mange av de tidligere *Ciclhasoma*-artene nå er plassert i andre slekter som *[[Amphilophus]]*, *[[Archocentrus]]*, *[[Herichthys]]*, *[[Heros (ciklider)|Heros]]*, *[[Nandopsis]]*, *[[Parachromis]]*, *[[Thorichthys]]*, *[[Vieja]]* og mange andre.
Slekten *Cichlasoma* består nå av noen få arter fra Sør-Amerika.

## Tidligere medlemmer
Arter som tidligere har blitt regnet til *Cichlasoma*, hvor slektsnavnet fortsatt brukes i påvente av nytt navn:
* *[[Cichlasoma festae]]*
* *[[Cichlasoma salvinii]]*
* *[[Cichlasoma trimaculatum]]*
* *[[Cichlasoma urophthalmus]]*

## Eksterne lenker
*
FK Šilutė

**Futbolo Klubas Šilutė** er en litauisk fotballklubb fra byen Šilutė. Klubben spiller i den litauiske eliteserien, A Lyga, etter å ha rykket opp der etter 2003-sesongen. Fram til 2003 var navnet på klubben **Laisvė Šilutė**.

Klubben ble etablert i 1964 og spiller sine hjemmekamper på Šilutė Stadium som har en kapasitet på 3000 tilskuere.

## Plasseringer i A Lyga

*2008 – 8.-plass (sisteplass)
*2007 – 9.-plass
*2006 – 9.-plass
*2005 – 6.-plass
*2004 – 6.-plass

## Sesonger

## Trenere
*  Svajūnas Česnulis, 2002 – 2017
*  Marijus Jazbutis, 2018 –

## Referanser


## Eksterne lenker
* 
* Offisielt nettsted  
* ''lietuvosfutbolas.lt''
* Soccerway
Dokumentarteater

**Dokumentarteater** er betegnelsen på et teater laget ved anvendelse av materiale som er hentet fra reelle situasjoner, som rettssaksreferater, avisartikler, intervjuer etc.

Dokumentarteater ble skapt i 1920-årenes Tyskland i kjølvannet av den nye sakligheten (Neue Sachlichkeit), en retning som fulgte etter ekspresjonismen og som krevde politisk engasjement.

Ikke minst omfattet det dramaturgiarbeidet og oppsetningene Erwin Piscator foretok ved sitt teater i Berlin. På mange vis dominerte sjangeren  tysk teater frem til 1970-årene.

To kjente eksempler i Norge er «Pendlere» ved Nationaltheatret i 1972 samt Hålogaland Teaters «Det e her æ hære tel» i 1973.

I 2008 satte Hedmark Teater opp dokumentarteater-forestillingen «En del forestillinger om rovdyr». Regissør Aslak Svensgaard Moe dramatiserte et omfattende researchmateriale, innhentet av ham og skuespillerne. De reiste rundt i Hedmark, Oppland og Oslo og pratet med sauebønder, jegere, bygdefolk, forskere, skolebarn samt politikere om rovdyr og sauer. Samtalene ble tatt opp på lydbånd. Stykket, som ikke er et skuespill i vanlig forstand, består av ordrette sitater.
En del forestillinger om rovdyr

***En del forestillinger om rovdyr*** er en norsk dokumentarteater-forestilling, som ble satt opp av Hedmark Teater. Premieren fant sted 26. september 2008 i Våler i Hedmark. Siste forestilling ble holdt på Hamar 7. november 2008.
Samtlige kommuner i Hedmark og noen i Oppland ble besøkt. Den ble spilt 36 ganger.

Regissør Aslak Svensgaard Moe har stått for dramatiseringen av et omfattende researchmateriale, innhentet av ham og skuespillerne. De har reist rundt i Hedmark, Oppland og Oslo og pratet med sauebønder, jegere, bygdefolk, forsker, skolebarn samt politikere om rovdyr og sauer. Stykket, som ikke er et skuespill i ordinær forstand, består av ordrette sitater.

Fem skuespillere står på scenen og gir stemme til de intervjuede på deres egen dialekt eller sosiolekt.

## Skuespillere
*Anne Nyutstumo
*Thea Danielsen Fjørtoft
*John Nyutstumo
*Jonas Kippersund
*Kyrre Eikås Ottersen

## Se også
*Dokumentarteater

## Eksterne lenker
* Om forestillingen på Hedmark Teaters hjemmeside
Welhavens gate

**Welhavens gate** finnes flere steder:

* Welhavens gate (Bergen)
* Welhavens gate (Drammen)
* Welhavens gate (Fredrikstad)
* Welhavens gate (Gjøvik)
* Welhavens gate (Hamar)
* Welhavens gate (Moss)
* Welhavens gate (Namsos)
* Welhavens gate (Notodden)
* Welhavens gate (Oslo)
* Welhavens gate (Skien)
* Welhavens gate (Stavanger)
Wergelandsveien

**Wergelandsveien** finnes flere steder:

* Wergelandsveien (Oslo)
* Wergelandsveien (Kristiansand)
* Wergelandsveien (Kristiansund)
* Wergelandsveien (Sauda)
* Wergelandsveien (Askim) 
* Wergelandsvegen (Vennesla) 
* Wergelandsvegen (Stjørdal) 
* Wergelandsvegen (Vefsn) – Mosjøen
* Wergelands vei (Fredrikstad) 
* Wergelands vei (Sandnes) 
* Wergelands vei (Larvik) 
* Wergelands vei (Tønsberg) 
* Wergelands vei (Kongsberg) 
* Wergelands vei (Narvik) 
* Wergelands vei (Oppegård) – Sofiemyr
* Henrik Wergelands veg (Tromsø) 
* Henrik Wergelands veg (Elverum)
Archocentrus

* *[[Archocentrus centrarchus]]*
* *[[Archocentrus multispinosus]]*
* *[[Archocentrus spinosissimus]]*

***Archocentrus*** er en gruppe ciklider som i dag består av tre arter. 
De lever i ferskvann i Mellom-Amerika.

Tidligere inneholdt gruppen sju av de artene som nå finnes i gruppen *[[Cryptoheros]]*, i tillegg til sebracikliden som har blitt flyttet til *[[Amatitlania]]*.

## Eksterne lenker
*
Athlon

**Athlon** er en x86-arkitektur mikroprosessor fra AMD. Athlon ble lansert 23. juni 1999.

## Athlon Classic
Athlon var en milepæl for AMD, der de valgte å gå helt nye veier. AMD lisensierte EV6-bussen fra Digitals Alpha-systemer, og ble med det for første gang uavhengig av Intels brikkesett og hovedkort, og dermed ikke lenger «bare» en klone av Intels prosessorer. Athlon bruker derfor sin egen Slot A i stedet for Intels sammenlignbare Slot 1.

## Athlon Thunderbird
Athlon «Thunderbird» er basert på samme mikroarkitektur som den opprinnelige Athlon-en, men i stedet for 512 kB L2-cache på hovedkortet har den 256 kB L2-cache på selve chipen, noe som resulterer i vesentlig høyere ytelse.

## Athlon XP
Athlon XP er basert på «Palomino»-mikroarkitekturen, som løser mange av forgjengenes svakheter. Blant de viktigste forbedringene er en reduksjon i strømforbruket på 20%, som også betyr 20% mindre varme enn sin forgjenger. Imidlertid ble denne reduksjonen snart spist opp av økningen i klokkefrekvens, og en Athlon XP klokket på 1733 MHz vil bruke mer strøm og bli varmere enn en Athlon 1400 MHz.

## Athlon 64
Athlon 64 kan beskrives som en Athlon XP med turbo i form av støtte for 64-bits instruksjoner, integrert minnekontroller, større L2-cache og støtte for SSE2-instruksjonssettet. Fra AMDs side ble det gjort mye ut av at Athlon 64 er den første 64-bits x86-prosessor, og dermed kompatibel med vanlige forbrukerversjoner av Windows, selv om Windows på dette tidspunktet ikke var basert på 64-bit-teknologi.

## Referanser
Ullebergeika

**Ullebergeika** står ved gården Ulleberg i Brunlanes, Larvik kommune, Vestfold. Den er over 8,5 meter i omkrets og 11 meter høy, eika er anslått til å være ca. 700 år gammel. Den har vært fredet siden 1931.
Eika i dårlig form. Flere jernbånd er slått omkring stammen for å holde den sammen. De største greinene er støttet opp med jernstaker for å hindre at treet revner. Det har vært brann i den hule stammen.
 
## Referanser


## Eksterne lenker
* Ullebergeika naturminne  Boken Natur i Vestfold
* Faktaark Naturbase
Maxthon

**Maxthon** (uttales [ˈmækstən]), tidligere kjent som MyIE2, er en kinesisk gratisnettleser til Windows. 

## Historie
Maxthon startet som *MyIE*, som ble laget av Changyou, en kinesisk programmerer som ville forbedre Internet Explorer. Changyou forlot prosjektet i 2000, men han publiserte koden rutinemessig på BBS. Etter det fortsatte Jeff Chen utviklingen, og ga ut en ny versjon, MyIE2. MyIE2 vokste raskt, og brukere verden over hjalp til i områder som plug-ins (tilleggsprogram), skins (utseende, tema) og debugging (feilretting). 

## Referanser


## Eksterne lenker
* 
*
Amatitlania

* *[[Amatitlania siquia]]*
* *[[Amatitlania coatepeque]]*
* *[[Amatitlania kanna]]*
* sebraciklide

***Amatitlania*** er en liten gruppe ciklider.
De er nært beslektet med *[[Archocentrus]]* og *[[Cryptoheros]]*. 
Slekten er oppkalt etter typelokaliteten til typearten sebraciklide, Amatitlán.

## Eksterne lenker
* 
*  Convict and Jack Dempsey placed in new genera - Practical Fishkeeping
*  Amatitlania - convict cichlids  - sulfide-life.info
Microsoft Management Console

**Microsoft Management Console** (MMC) er en komponent av Windows 2000 og senere Windows NT-baserte operativsystem som gir systemadministratorer og avanserte brukere med et fleksibelt brukergrensesnitt som de kan konfigurere og overvåke systemet. 	Management Console kan være vert for en eller flere moduler som er COM-komponenter som kalles «snap-ins».
Cryptoheros

se teksten

***Cryptoheros*** er en gruppe ciklider.
De er fisk som lever i ferskvann i Mellom-Amerika.

Gruppen inneholder arter som tidligere ble regnet til slekten *[[Archocentrus]]*. Sebracikliden (*[[Amatitlania]] nigrofasciata*) har også noen ganger blitt plassert i gruppen *Cryptoheros*.

## Arter
* *[[Cryptoheros altoflavus]]*
* *[[Cryptoheros chetumalensis]]*
* *[[Cryptoheros cutteri]]*
* *[[Cryptoheros myrnae]]*
* *[[Cryptoheros nanoluteus]]*
* *[[Cryptoheros panamensis]]*
* Sajica-ciklide (*Cryptoheros sajica*)
* *[[Cryptoheros septemfasciatus]]*
* Blåøyd tigerciklide (*Cryptoheros spilurus*)

## Eksterne lenker
*
Kinas Grand Prix 2004

**Kinas Grand Prix 2004** var et Formel 1-løp arrangert 26. september 2004 på Shanghai International Circuit i Kina. Det var det sekstende løpet i Formel 1-sesongen 2004 og det aller første Kinas Grand Prix. Løpet ble vunnet av Rubens Barrichello i Ferrari, foran Jenson Button i BAR-Honda og Kimi Räikkönen i McLaren.

## Klassifisering
### Løpet

**Noter til tabellen:**
# Dette var det første løpet Michael Schumacher fullførte utenfor poengplass siden Australias Grand Prix 1999.

## Referanser


## Eksterne lenker
*
Iron Lore Entertainment

**Iron Lore Entertainment** var en amerikansk videospillutvikler som ble startet i oktober 2000 av Brian Sullivan og Paul Chieffo.

I juni 2006 ga selskapet ut spillet ''Titan Quest'', et action-rollespill publisert av THQ som er basert på oldtidens Hellas, Egypt, Mesopotamia og Kina, og tilhørende mytologi. Utvidelsespakken *[[Titan Quest: Immortal Throne]]* ble utgitt i mars 2007.

Iron Lore mottok «New Studio»-prisen ved Game Developers Choice Awards-utdelingen i 2006.

Det ble kunngjort i oktober 2007, i tidsskriftet *Games for Windows Magazine*, at Iron Lore var med på utviklingen av Relic Entertainments *[[Warhammer 40,000: Dawn of War – Soulstorm]]*, som var den tredje og siste utvidelsespakken for *[[Dawn of War]]*. Dette var Iron Lores siste prosjekt.

27. februar 2008 ble det kunngjort at Iron Lore Entertainment opphørte på grunn av mangel på å skaffe tilskudd til selskapets neste prosjekt. Flere av de tidligere Iron Lore-ansatte gikk videre til å skape et nytt selskap, Crate Entertainment.

## Referanser


## Eksterne lenker
*
Sajica-ciklide

**Sajica-ciklide** er en art i gruppen *[[Cryptoheros]]*.
Det er en fisk som lever i ferskvann ved stillehavskysten i Costa Rica, opp 600 moh.
Den er alltetende, og lever stort sett av alger, vanninsekter, frø og detritus fra bunnen.

Hannen blir opptil 12 cm lang, hunnen noe mindre.

## Eksterne lenker
* 
*
Loudon Wainwright jr.

**Loudon Snowden Wainwright, Jr.** (født 16. november 1924, død 12. desember 1988) var en amerikansk journalist og forfatter. Han var far til musikeren, låtskriveren og satirikeren Loudon Wainwright III, og sangeren Sloan Wainwright, og bestefar til en rekke andre musikere . Wainwright nedstammet direkte fra Pieter Stuyvesant, den siste nederlandske guvernør av New York.

## Utdannelse

Loudon Wainwright, Jr. fikk sin utdannelse ved St. Andrew's School, Middletown, Delaware , og gikk deretter på og tok eksamen ved Universitetet i North Carolina. Etter eksamen tjenestegjorde Wainwright i De forente staters marinekorps.

## Karriere

Wainwright jobbet i redaksjonen av det ukentlige nyhetsmagasinet *[[Life (magasin)|Life]]* i ulike posisjoner i løpet av sin tid. I 1964 begynte han å skrive en fast spalte, «The View From Here» (*Utsyn herfra*), helt fram til magasinet sluttet med ukentlige utgivelser i 1972. Fra 1969 fungerte han også som assisterende bestyrende redaktør .

Da Life ble omlagt som månedsmagasin i 1978 ble Wainwright redaktør og fortsatte å bidra til dets sider da han gikk av som redaktør i 1985. Etter hans død utga magasinet en retrospektiv gjennomgang i februar 1989 med utdrag fra rundt to hundre artikler som han hadde skrevet i løpet av årene .

Wainwright var også forfatter av boken The Great American Magazine: An Inside History of Life, som var en uformell historie av magasinet, utgitt 50 år etter at magasinet ble grunnlagt og 14 år etter at det gikk inn. Wainwright slår fast i løpet av 400 sider at for et billedmagasin var nettopp teksten av stor betydning.

## Død

Wainwright døde tykktarmskreft den 12. desember 1988 da han var 64 år gammel. Sønnen Loudon Wainwright III har skrevet flere sanger hvor faren indirekte er nevnt, blant annet «A Father and A Son».

## Referanser
Nike (missil)

**Nike** var en familie av luftvernmissiler som ble utviklet av USA i 1950-årene.

*Nike Ajax* var det første medlemmet av familien. Dette missilet hadde en rekkevidde på omtrent 45 kilometer. *Nike Ajax* var operativt fra 1953 til slutten av 1960-årene.

Nike Hercules begynte å avløse *Nike Ajax* fra slutten av 1950-årene. Det nye missilet hadde en vesentlig forbedret hastighet og presisjon. Rekkevidden var også økt til omtrent 150 kilometer, og missilet kunne utstyres med kjernefysisk stridshode.

I Norge ble Nike-missilene benyttet av Nikebataljonen mellom 1960 og 1991.


Fil:Nike_missile_elevator.jpg|Missilheis
Fil:Nike family 03.jpg|Fra venstre er Nikemissilene MIM-3 Nike-Ajax og MIM-14 Nike-Hercules
Fil:Nike batteri.jpeg|Trøgstad batteri
Fil:MIM-3 Nike Ajax rocket illustration.jpg|MIM-3 Nike Ajax oppskytingillustrasjon


## Eksterne lenker
*
Wessels gate

**Wessels gate** finnes flere steder:

* Wessels gate (Oslo)
* Wessels gate (Bergen)
* Wessels gate (Trondheim)
* Wessels gate (Stavanger)
* Wessels gate (Skien)
* Wessels gate (Kristiansund)
* Dr Wessels gate (Sør-Varanger) – Kirkenes
* Jonas Wessels gate (Porsgrunn)
* Overtollbetjent Wessels gate (Namsos)
Chapel Hill

**Chapel Hill** er en by i Nord-Carolina, USA og det sted hvor det kjente University of North Carolina at Chapel Hill (UNC) ligger, det eldste universitet i USA som har støtte fra staten. Befolkningen var på 48 715 innbyggere i 2000 og hadde vokst litt til 49 919 i 2006.

Chapel Hill, Durham og Raleigh utgjør tre hjørner av Research Triangle, forskningstriangelet, navngitt i 1959 ved grunnleggelsen av Research Triangle Park, en forskningspark mellom Durham og Raleigh.

I henhold til det amerikanske Folketellingsbyrået besto byen totalt av 51,3&nbsp;km² hvor 51,2&nbsp;km² var landområder og 0,2&nbsp;km² (0,35%) var vann.

Som typisk for mange amerikanske universitetsbyer har Chapel Hill historisk sett tendert til være politisk liberal. Misfornøyde konservative har nedsettende referert til byen som «Folkerepublikken Chapel Hill». Tidligere senator Jesse Helms kalte byen for en zoologisk hage og mente at den burde bli sperret ute fra resten av North Carolina.

I 1968, kun et år etter at raseskillene på skolene forsvant, ble Chapel Hill som den første kommune dominert av hvite som valgte en svart ordfører, Howard Lee. Lee tjenestegjorde fra 1969 til 1975, og blant det han oppnådde var å etablere Chapel Hill Transit, byens transportsystem med busstrafikk. Rundt tretti år senere, i 2002, ble lovgivning vedtatt som gjorde lokalbussen gratis for beboere og besøkende, noe som førte til en økning i offentlig transport framfor privatbilisme. Ordningen er finansiert gjennom skatter og studentavgifter.

Chapel Hill, eller i det minste byen sentrum, ligger faktisk på en åskam som opprinnelig var bosatt av et lite anglikansk kapell, «chapel of ease» (= hjelpekirke), som ble bygget i 1752 og kjent som New Hope Chapel. Gjestgiveriet Carolina Inn ligger i dag på det stedet hvor kapellet opprinnelig ble bygget. I 1819 ble byen grunnlagt for å tjene universitet og byen vokste rundt lærestedet. Byen fikk bystatus i 1851 og dens hovedgate, Franklin Street, er navngitt etter Benjamin Franklin.

Kvinnefotball er viktig for byen, og Mia Hamm spilte som laveregradsstudent ved UNC.

Byen har en levende musikkscene hvor flere amerikanske musikere spilt, men også stedet for moderne gjenfødelse av gammel musikk, såkalt Oldtime. Chapel Hill har i senere tid også blitt et sted for amerikansk kjøkken med mange spisesteder og kaffehus, som har oppstått på grunn av byens støtte til nye forretninger.

Morehead Planetarium var da det ble åpnet i 1949 ett av en håndfull planetarium i USA, og har forblitt et viktig landemerke i byen. I løpet av romfartsprogrammene til Mercury, Gemini, og Apollo ble astronautene trenet her.

## Referanser


## Eksterne lenker
* 
*
Australias Grand Prix 2003

**Australias Grand Prix 2003** var et Formel 1-løp arrangert 9. mars 2003 på Melbourne Grand Prix Circuit i Australia. Det var det første løpet i Formel 1-sesongen 2003.

## Klassifisering
### Løpet

**Noter til tabellen:**
# Dette var det første Formel 1-løpet for Ralph Firman, Cristiano da Matta, Justin Wilson og Antônio Pizzonia.

## Referanser
UnixWare

**UnixWare** er et tidligere operativsystem og en avart av Unix. Det ble første gang lansert i 1992 av Univell, en bedrift som ble opprettet gjennom et samarbeid mellom AT&T's Unix System Laboratories (USL) og Novell. I 1993 ble det oppkjøpt av Novell, som samtidig slo sammen USL og Univell til Unix Systems Group (USG). I 1995 ble det deretter oppkjøpt av Santa Cruz Operation (SCO). I 2001 ble det deretter oppkjøpt av Caldera Systems, som lanserte det under navnet **Open UNIX 8**. I 2002 endret Caldera Systems navn til SCO Group, og operativsystemet ble igjen hetende UnixWare. I 2011 ble operativsystemet oppkjøpt av UnXis, som i 2013 endret navn til Xinuos. Siste versjon ble lansert i 2015.

UnixWare var vanligvis distribuert som en server i stedet for stasjonære datamaskiner.

UnixWare er basert på Unix System V Release 4.2 (SVR4.2), som foreløpig kun kjører på Intel-plattformen. 

## Referanser


## Eksterne lenker
*
Grindheim kirke (Audnedal)

**Grindheim kirke** er en korskirke fra 1783 på Byremo i Lyngdal kommune, Agder fylke.

Byggverket er i tre og har 250 plasser.

Kirkegården er utvidet og ligger på begge sidene av fylkesvei 460.

## Referanser


## Eksterne lenker
* Frans-Arne H. Stylegar 2018: Grindheiim kyrkje. ISBN 978-82-303-3921-3
* 
*